- Det er helt klassisk, at ulven slæber det ind og forsøger at gemme det for andre rovdyr og fugle, så den kan komme tilbage og spise mere senere, siger Thomas Boesdal og uddyber:

- En ulv kan ikke spise et helt krondyr, så den vil typisk forsøge at gemme det af vejen, så den kan komme tilbage senere og spise resten, når den igen bliver sulten.

Mødet med ulven

Thomas Boesdal har selv været helt tæt på ulven. Faktisk lidt for tæt, når man spørger ham.

Han var blevet tippet om et frisk kadaver fra et rådyr og var derfor taget ud i skoven for at finde det. Sammen med sin hund trådte han sig vej gennem sneen, der sammen med måneskinnet lyste skoven op.

Da jeg tænder min lampelampe, hører jeg ulven gø tæt på mig. Det var som at høre en schæferhund gange ti. Jeg blev megabange. thomas boesdal

- Da jeg tænder min lampelampe, hører jeg ulven gø tæt på mig. Det var som at høre en schæferhund gange ti. Jeg blev megabange, fortæller Thomas Boesdal om den vinteraften for to et halvt år siden.

- Der trak jeg mig tilbage og tænkte: "Okay, det er din skov og din mad."

Efter episoden gik der noget tid, inden han igen havde mod på at opsøge ulven. I stedet satte han sig ned og studerede ulvens adfærd endnu mere nøje.

- Jeg fandt ud af, at når den gør, er det for at advare andre. Hvis den havde været alene, var den løbet sin vej, og jeg havde næppe opdaget, at der overhovedet var en ulv i nærheden. Men i den situation var jeg bestemt ikke modig, og jeg var kun bevæbnet med en vatpind, fortæller han.

Forstår frygten